|  |
| --- |
| **Seletuskiri** |
| Lääne-Harju Vallavalitsuse määruse eelnõu „Lääne-Harju Vallavalitsuse 27.11.2018määruse nr 11 „Ühissõidukipeatustele kohanime määramine“ lisa muutmine“ juurde |

Eelnõuga esitatakse ettepanek muuta Lääne-Harju valla haldusterritooriumil paiknevate ühissõidukipeatuste kohanimed:
Kivi tänav (22904-1) muuta Kivi (22904-1);
Lääne tänav (22916-1) muuta Lääne (22916-1);
Lääne tänav (22917-1) muuta Lääne (22917-1);
Rae tänav (22903-1) muuta Rae (22903-1);
Sadama tänav (22901\_1) muuta Sadama (22901-1);
Tööstuse tänav (22915-1) muuta Tööstuse (22915-1), sest on väljakujunenud tava, et kui peatus on nimetatud tänava järgi, siis peatuse nimes sõna „tänav“ ei kasutata, nt Tamme, Vilja (nimetatud Tamme tänava ja Vilja tänava järgi), ent kui liikluspinnal on mingi muu liigisõna (puiestee, väljak jne), siis see esineb ka peatusenimes, nt Tamme puiestee, Vilja tee.

Oluline on, et peatusele määratud nimi jõuab hiljemalt 60 päeva jooksul ka looduses paigaldatud liiklusmärgile. Üldjuhul korraldab märgi paigaldamise koos sildiga kohalik omavalitsus.

Õigusakt tuleb esitada kohanimeregistrile, Transpordiametile ja ÜTRIS-e haldajale.

Kohaliku omavalitsuse korralduse seaduse § 30 lõige 1 punkt 4 sätestab vallavalitsuse pädevusse lahendama küsimusi, mis on talle delegeeritud. Lääne-Harju Vallavolikogu 27.03.2018 otsusega nr 43 „Ülesannete delegeerimine“ punktiga 1.4 on delegeeritud Lääne-Harju Vallavalitsusele kohanimeseaduses kohaliku omavalitsuse pädevusse antud ülesannete täitmine. Lähtudes kohanimeseaduse § 6 lg 8 peab kohalik omavalitsus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Vastavalt Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 26.06.2024 toimunud istungil. Kooskõlastatud bussipeatuse kohanime määramise eelnõu avalikustati 05.07.2024 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 06.07.-20.07.2024 vastuväiteid ega ettepanekuid ei esitatud.

Kairi Tiitsmann

nõunik

keskkonna- ja ehitusosakond